'n Stoel wat woel | SARIE
Kyk met nuwe oë na 'n kombuisstoel. Dit pas letterlik oral. Maak dit weer nuut met 'n helder kleur, of verf 'n paar stoele elk 'n ander kleur vir bonte verskeidenheid!
1. Kunstige stoele
Teen 'n kaal muur of in 'n voorportaal lyk twee kleurryke stoele vrolik. Hier's hulle onder 'n skildery van Madelein Marincowitz. Gebruik die stoele se sitplekke om jou mooigoed op uit te stal.
Met 'n mooi groot vadoek en 'n sagte kussing verander jy die voorkoms van jou stoel. Vou die vadoek (of enige ander mooi lap wat jy omsoom het) oor die rugleuning en werk bindbande op gelyke hoogtes vas.
3. Spaar ruimte
As jou blyplek klein is, kan jy só ruimte skep: Hang jou stoele teen die muur op aan stewige hake. Skuif die tafel teen die muur vir beweegruimte.
4. Ken jou plek
Maak of koop vir elke stoel sy eie stoelversiering en hang dit aan jou stoele.
5. Voor die bad of bed
Meet die ruimte tussen die sparre van die stoelpote noukeurig en laat sny 'n dik stuk glas of hout volgens maat. Plak dit vas met kleurlose silikoon op die sparre om 'n ekstra rak te maak.